Forslag til RÅDETS FORORDNING om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

(forelagt af Kommissionen)

BEGRUNDELSE

Efter anmodning fra forskellige medlemsstater har Kommissionens tjenestegrene i samarbejde med de pågældende nationale eksperter valgt at undersøge, om det er hensigtsmæssigt at åbne, forhøje og forlænge toldkontingenter for en række industriprodukter.

Med denne undersøgelse, der blev foretaget på mødet i "Gruppen for Økonomiske Tarifspørgsmål", kunne det konstateres, at en løsning, der går ud på at åbne, forhøje og forlænge toldkontingenterne for de produkter, der er omfattet af dette forslag til forordning, vil kunne opnå tilslutning fra medlemsstaterne, uden at der skabes forstyrrelser på markedet.

Dette er formålet med vedlagte forslag til forordning.

Forslag til RÅDETS FORORDNING om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen [1],

[1] EFT C af , s. .

ud fra følgende betragtninger:

(1) Ved forordning (EF) nr. 2505/96 af 20. december 1996 har Rådet åbnet fællesskabstoldkontingenter for en række landbrugs- og industriprodukter skabets behov for forsyninger med disse produkter bør dækkes på de gunstigste betingelser [2]. Der bør derfor åbnes nye fællesskabskontingenter til nedsat sats eller nulsats for passende mængder, ligesom der bør ske en forlængelse af gyldigheden af visse eksisterende toldkontingenter, uden at der skabes forstyrrelser på markedet for disse produkter.

[2] EFT L 345 af 31.12.1996, s. 1; er senest ændret ved forordning (EF) nr. 1824/2002 (EFT L 277 af 15.10.2002, s. 1).

(2) En række produkter, der er omhandlet i ovennævnte forordning, for hvilke det ikke længere er i Fællesskabets interesse at opretholde et fællesskabstoldkontingent, bør slettes i tabellen i bilag I.

(3) I betragtning af de mange ændringer med virkning fra den 1. januar 2003 og for at skabe klarhed for brugerne bør disse ændringer foretages ved, at tabellen i bilag I til den pågældende forordning erstattes med tabellen i bilaget til nærværende forordning.

(4) Kontingentmængden for visse autonome fællesskabstoldkontingenter kan ikke i tilstrækkelig grad opfylde EF-industriens behov i den nuværende kontingentperiode. Mængden bør derfor øges med virkning fra 1. januar 2002 eller 1. juli 2002, afhængigt af hvornår de pågældende kontingentperioder starterligesom det ernødvendigt, at denne forordning træder i kraft med omgående virkning.

(5) Kontingentmængder for visse jern- og stålprodukter, som har været omfattet af traktaten om oprettelse af Det Europæiske Kul- og Stålfællesskab, er fra den dato, hvor den pågældende traktat udløb, omfattet af traktaten om oprettelse af Det Europæiske Fællesskab. Det er derfor nødvendigt at indføje et særskilt bilag med de pågældende kontingenter i forordning (EF) nr. 2505/96.

(6) Forordning (EF) nr. 2505/96 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 2505/96 foretages følgende ændringer:

1) Artikel 1, stk. 1, affattes:

"1. Toldsatserne ved indførsel af de produkter, der er nævnt i bilag I og III, suspenderes i de angivne perioder og op til de mængder, der er angivet for hver enkelt produkt."

2) Tabellen i bilag I til forordning (EF) nr. 2505/96 erstattes med tabellen i bilaget til nærværende forordning.

3) Bilag II til denne forordning indføjes som bilag III.

Artikel 2

For kontingentperioden fra 1. januar til 31. december 2002 ændres bilag I i forordning (EF) nr. 2505/96 således:

- Kontingentmængden for toldkontingentet med løbenummer 09.2711 ændres til 375.000 tons

- Kontingentmængden for toldkontingentet med løbenummer 09.2837 ændres til 450 tons

- Kontingentmængden for toldkontingentet med løbenummer 09.2959 ændres til 70.000 tons.

Artikel 3

For kontingentperioden fra 1. juli til 31. december 2002 ændres bilag I i forordning (EF) nr. 2505/96 således:

- Kontingentmængden for toldkontingentet med løbenummer 09.2902 ændres til 20.000 enheder

- Kontingentmængden for toldkontingentet med løbenummer 09.2935 ændres til 70.000 tons.

Artikel 4

Denne forordning træder i kraft på dagen efter offentliggørelsen i De Europæiske Fællesskabers Tidende.

Den anvendes fra den 1. Januar 2003, undtagen artikel 2, som finder anvendelse fra den 1. januar 2002, og artikel 3, som finder anvendelse fra den 1. juli 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

BILAG I

«

>TABELPOSITION>

«

(a) Kontrollen med anvendelsen til dette særlige formål sker i henhold til de fællesskabsbestemmelser, der er udstedt på dette område.

(b) Kontingentet finder dog ikke anvendelse, når behandlingen foretages af detailforretninger eller restaurationer.

(c) Den varemængde, der er omfattet af dette kontingent og overgået til fri omsætning fra den 1. juli 2002 som fastsat i forordning (EF) nr. 1824/2002, afskrives fuldt ud på denne mængde.

(1) Der anvendes specifik tillægstold.

BILAG II "BILAG III

>TABELPOSITION>

(a) Nævnte produkter skal desuden opfylde følgende fysiske krav:

a) Produkter med KN-koderne ex 7209 16 90 og ex 7209 17 90:

Kulstofrigt stål med et kulstofindhold på 0,64% - 0,70% til fremstilling af proces- eller transportbånd med en tilladelig driftstemperatur på 400° C. Trækstyrke 1200 N/mm2 (+/- 10%). Andre bestanddele og egenskaber efter særlig teknisk specifikation (HM 1708).

b) Produkter med KN-koderne ex 7219 32 10 11/12, ex 7219 33 10 11/12 og ex 7219 34 10 11/12:

Rustfrit nicro-stål til fremstilling af proces- eller transportbånd med en tilladelig driftstemperatur på 350° C.

Type 1) Trækstyrke 1050 N/mm2 (+/- 10%). Kemisk sammensætning: maksimalt kulstofindhold 0,06%, 13% chromindhold, 4% nikkelindhold. Andre bestanddele og egenskaber efter særlig teknisk specifikation (HM 1708).

Type 2) Trækstyrke 1200 N/mm2 (+/- 15%). Kemisk sammensætning: maksimalt kulstofindhold 0,15%, 17% chromindhold, 7% nikkelindhold.

Andre bestanddele og egenskaber efter særlig teknisk specifikation (HM 1708).

c) Produkter med KN-koderne ex 7219 33 10 13/14/15/16/17/18 og ex 7219 34 10 13/14/15/16/17/18:

Rustfrit stål til fremstilling af proces- eller transportbånd.

Type 1) Trækstyrke 1200 N/mm2. Kemisk sammensætning: 0,1% kulstofindhold, 0,6% siliciumindhold, 1,4% manganindhold, 17,5% chromindhold, 7,5% nikkelindhold. Andre bestanddele og egenskaber efter særlig teknisk specifikation (HM 1712).

Type 2) Trækstyrke 1200 N/mm2. Kemisk sammensætning: 0,06% kulstofindhold, 0,6% siliciumindhold, 1,4% manganindhold, 18,5% chromindhold, 8,5% nikkelindhold. Andre bestanddele og egenskaber efter særlig teknisk specifikation.

Type 3) Trækstyrke 1000 N/mm2. Kemisk sammensætning: 0,05% kulstofindhold, 0,6% siliciumindhold, 1,7% manganindhold, 17,5% chromindhold, 12,5% nikkelindhold, 2,7% molybdænindhold. Andre bestanddele og egenskaber efter særlig teknisk specifikation.

Type 4) Trækstyrke 1080 N/mm2. Kemisk sammensætning: maksimalt kulstofindhold 0,05%, 1% siliciumindhold, 13% chromindhold, 4% nikkelindhold, 0,3% titanindhold.

Andre bestanddele og egenskaber efter særlig teknisk specifikation (HM 1710).

Type 5) Trækstyrke 1150 N/mm2. Kemisk sammensætning: maksimalt kulstofindhold 0,08%, 1,5% siliciumindhold, 14% chromindhold, 7% nikkelindhold, 0,7% kobberindhold. Andre bestanddele og egenskaber efter særlig teknisk specifikation (HM 1701).

Type 6) Trækstyrke 1200 N/mm2. Kemisk sammensætning: 0,03% kulstofindhold, 0,6% siliciumindhold, 15,25% chromindhold, 4,9% nikkelindhold, 3,25% kobberindhold. Andre bestanddele og egenskaber efter særlig teknisk specifikation.

Bemærkning: Sammensætningen af de under litra a), litra b) og litra c) 1-6 omhandlede varer kan afvige inden for de grænser der sættes af gældende analysestandarder."

>TABELPOSITION>

BILAG

A. Med virkning i 2002:

>TABELPOSITION>

Indtægtstab i alt i forhold til foregående kontingentperiode: + 39.251.082 EUR.

B. Med virkning i 2003:

NB.: I tabellen er kun opført de produkter i bilaget til forordningen, der har en finansiel virkning.

>TABELPOSITION>

Indtægtstab i alt i forhold til foregående kontingentperiode:- 41.823.585 EUR.

Bekæmpelse af bedrageri

I bestemmelserne om forvaltning af toldkontingenter er der forudset de nødvendige foranstaltninger til forebyggelse og beskyttelse mod bedrageri og uregelmæssigheder.